อย่าลืม! หุ้นเข้าคำนวณ MSCI รอบใหม่วันนี้
อย่าลืม! หุ้นใหม่เข้าคำนวณ MSCI รอบใหม่วันนี้ 
30 พ.ย. 2559

ผู้สื่อข่าวรายงานว่า หลังจากดัชนี MSCI ประกาศเพิ่มน้ำหนักการลงทุนในหุ้นไทยไปเรียบร้อยแล้วนั้น ในวันนี้ (30 พ.ย.59) จะมีการนำหุ้นเข้าไปคำนวณดัชนีรอบใหม่ ซึ่งคาดว่าจะส่งผลให้มี Sentiment เชิงบวกต่อการลงทุนในตลาดหุ้นไทย โดยมีหุ้นที่ถูกคัดเลือกดังนี้
1) MSCI Thailand มีหุ้นที่ได้รับเข้าคำนวณ 2 หลักทรัพย์ คือ BJC และ KCE และไม่มีหุ้นที่ถูกปรับออก
2) MSCI Global Small Cap มีหุ้นที่ถูกเพิ่มน้ำหนัก คือ COM7 MALEE TKN TFG และ หุ้นที่ถูกปรับออก คือ ASP BJCHI CBG CGD DNA KCE ROJNA
อนึ่ง ดัชนี MSCI หรือ MSCI Index เป็นดัชนีอ้างอิง (benchmark) ที่ถูกจัดทำขึ้นโดยมีวัตถุประสงค์เพื่อให้ผู้ลงทุนสถาบันที่ลงทุนในภูมิภาคต่างๆ ทั่วโลก ได้นำมาใช้เป็นมาตรฐานในการวัดผลตอบแทนในการลงทุนของตนเองว่าเป็นอย่างไร ได้ผลตอบแทนดีหรือไม่ เมื่อเทียบกับดัชนี MSCI